**APLIECINĀJUMS**

Saskaņā ar [Publiskas personas kapitāla daļu un kapitālsabiedrību pārvaldības likuma 31. panta](https://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums#p31) ceturtās daļas prasībām es, kandidāts/-e uz sabiedrības ar ierobežotu atbildību “LDz CARGO” padomes locekļa/-les amatu,

|  |
| --- |
|  |
| /vārds, uzvārds/ |

**apliecinu,**

1. ka atbilstu kandidātam/-ēm izvirzāmajām obligātajām prasībām, proti:
	1. man ir augstākā izglītība;
	2. neesmu bijis/-usi sodīts/-a par tīšu noziedzīgu nodarījumu vai arī sodāmība par tīšu noziedzīgu nodarījumu noņemta vai dzēsta;
	3. man nav atņemtas tiesības veikt noteiktu vai visu veidu komercdarbību vai citu profesionālo darbību, pamatojoties uz kriminālprocesa ietvaros pieņemtu nolēmumu;
	4. par mani nav pasludināts maksātnespējas process;
	5. šobrīd un pēdējo 24 mēnešu laikā neesmu bijis/-usi politiskās partijas vai politisko partiju apvienības amatpersona, kura īsteno politiskās partijas vai politisko personu apvienības vadību, tai skaitā pieņem tās vārdā lēmumus vai īsteno pārstāvību (piemēram, valdes loceklis, vadītājs, prezidents, priekšsēdētājs, ģenerālsekretārs),
2. kā arī piekrītu:
	1. valsts amatpersonas statusam un tam noteiktajiem ierobežojumiem;
	2. ievērot [likuma „Par interešu konflikta novēršanu valsts amatpersonu darbībā” 7.panta](https://likumi.lv/doc.php?id=61913#p7) piektajā daļā un septiņi divi prim pantā noteiktos ierobežojumus un aizliegumus un novērsīšu iespējamās interešu konflikta situācijas, tiesību aktos noteiktā kārtībā, ja tikšu ievēlēts padomes locekļa amatā;
3. un nav iemesla pamatotām šaubām par manu nevainojamu reputāciju.\*

*\*Pretendents ir uzskatāms par personu ar nevainojamu reputāciju, ja nav pierādījumu, kas liecinātu par pretējo, un nav iemesla pamatotām šaubām par personas nevainojamu reputāciju.*

1. Piesakoties konkursam uz SIA “LDZ Cargo” padomes locekļa amatu, apliecinu, ka atbilstu neatkarīgā SIA ‘’LDz Cargo’’padomes locekļa/-les prasībām saskaņā ar [Publiskas personas kapitāla daļu un kapitālsabiedrību pārvaldības likuma 31. panta](https://likumi.lv/ta/id/269907-publiskas-personas-kapitala-dalu-un-kapitalsabiedribu-parvaldibas-likums#p31) sestās daļas prasībām\*:
	1. pēdējo triju gadu laikā neesmu bijis/-jusi SIA “LDZ Cargo” vai ar to saistītas kapitālsabiedrības (atkarīgā kapitālsabiedrība, publiskas personas kapitālsabiedrības kontrolēta kapitālsabiedrība) valdes loceklis, kontrolieris, darbinieks, prokūrists vai komercpilnvarnieks, ārējais revidents, ne arī darbinieks kapitālsabiedrībā, kas veic ārējā revidenta funkcijas kapitālsabiedrībā, kurā pildīšu padomes locekļa amatu;
	2. nesaņemu vai mani ģimenes locekļi (laulātais, bērni, vecāki) nesaņem un pēdējo triju gadu laikā nav saņēmuši atalgojumu no SIA “LDZ Cargo” vai tās atkarīgas sabiedrības, izņemot gadījumu, kad kā padomes loceklis saņemu vai esmu saņēmis atalgojumu par padomes locekļa pienākumu izpildi un atbilstu pārējiem šajā daļā minētajiem neatkarīga padomes locekļa kritērijiem;
	3. ieņemot SIA “LDZ Cargo” padomes locekļa amatu, gūšu ienākumus SIA “LDZ Cargo” tikai par padomes locekļa pienākumu pildīšanu;
	4. man vai maniem ģimenes locekļiem (laulātais, bērni, vecāki) ar SIA “LDZ Cargo” pēdējo triju gadu laikā nav bijis nozīmīga apjoma darījumi ne tiešā, ne netiešā veidā, ne kā partnerim, akcionāram vai augstākā līmeņa vadītājiem;
	5. neesmu valdes locekļa amatā vai vadošā amatā citā kapitālsabiedrībā, kurai ir nozīmīga apjoma darījums ar SIA “LDZ Cargo”;
	6. pēdējo triju gadu laikā neesmu bijis/-usi:
		1. VAS "Latvijas dzelzceļš" amatpersona vai darbinieks/-iece;
		2. VAS "Latvijas dzelzceļš" turējumā esošas kapitālsabiedrības vai tās atkarīgas kapitālsabiedrības valdes loceklis;
		3. pārvaldes amatpersona [Valsts pārvaldes iekārtas likuma](https://likumi.lv/ta/id/63545-valsts-parvaldes-iekartas-likums) izpratnē ilgāk kā vienu gadu.

\**izdzēst šo punktu, ja pretendē kā atkarīgais padomes loceklis*

**Apliecinu, ka likumos noteiktajā kārtībā atbildu par iesniegto dokumentu un tajos ietverto ziņu pareizību.**

Piekrītu, ka mani personas dati tiks apstrādāti atlases konkursa ietvaros. Esmu informēts, ka varu atsaukt savu piekrišanu personas datu apstrādei jebkurā laikā, rakstot pieprasījumu uz e-pasta adresi:datuaizsardziba@ldz.lv.

Rīgā, 20\_\_\_. gada \_\_\_\_\_\_\_\_\_\_\_\_\_\_                                                   \_\_\_\_\_\_\_\_\_\_\_\_\_\_\_\_

  /paraksts\*\*/

*\*\** DOKUMENTS IR ELEKTRONISKI PARAKSTĪTS AR DROŠU ELEKTRONISKO PARAKSTU UN SATUR LAIKA ZĪMOGU